Predkladacia správa

	 
	Uznesením vlády SR č. 298 zo dňa 4.apríla 2001 bolo uložené ministrovi zahraničných vecí SR zabezpečiť prípravu transformácie organizácií uvedených v prílohe č. 5 predloženého materiálu na neziskové organizácie poskytujúce všeobecne prospešné služby v nadväznosti na zákon č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (ďalej len ”transformačný zákon”). 
	Podľa § 2 ods. 2 transformačného zákona zaradenie príspevkovej organizácie do transformačného procesu na návrh ústredného orgánu, ktorý je jej zriaďovateľom schvaľuje vláda Slovenskej republiky. 
	Zoznam rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby schválila vláda Slovenskej republiky na svojom zasadnutí dňa 10. apríla 2002 uznesením č. 364.
	V záujme splnenia úloh transformačného procesu, predkladá Ministerstvo zahraničných vecí SR návrh na doplnenie zoznamu rozpočtových a príspevkových organizácií navrhnutých na ich premenu na neziskové organizácie poskytujúce všeobecne prospešné služby o Slovenský inštitút medzinárodných štúdií k 1. aprílu 2003.